Fílharmóníuhljómsveit Los Angeles pantaði verk af Daníel Bjarnasyni í tilefni af 100 ára afmæli sveitarinnar . Verkið From Space I saw Earth er innblásið af upplifun geimfara af jörðinni úr fjarska og er hljómsvetinni skipt upp og þrír hljómsveitarstjórar stjórna flutningnum . Það eru Gustavo Dudamel , núverandi aðalhljómsveitarstjóri Fílharmoníusveitar Los Angeles , og tveir fyrrverandi aðalhljómsveitarstjórar hennar , Esa-Pekka Salonen og Zubin Mehta , sem stjórna flutningnum . Verkið verður frumflutt í Walt Disney Hall á afmælistónleikum hljómsveitarinnar 24. október næstkomandi . Í tilefni af frumflutningi verksins ræddi Guðni Tómasson við Daníel Bjarnason um tilurð verksins í Víðsjá á Rás 1 . Á vef RÚVmá hlusta á viðtalið í heild sinni . Í nóvember heldur Sinfóníuhljómsveit Íslands í tónleikaferð með Daníel Bjarnasyni . Verkin sem hljómsveitin leikur í tónleikaferðinni verða flutt undir stjórn Daníels á tvennum tónleikum í Eldborg í aðdraganda ferðarinnar . Fyrst flytur hljómsveitin verk eftir Önnu Þorvaldsdóttur , staðartónskáld hljómsveitarinnar , og Pjotr Tsjajkovskíj á opnum hádegistónleikum föstudaginn 31. október kl. 11:45 . Seinni hluti efnisskrárinnar hljómar síðan á kvöldtónleikum 7. og 8. nóvember kl. 19:30 þar sem hljómsveitin leikur m.a. píanókonsertinn Processions eftir Daníel með Víkingi Heiðari Ólafssyni píanóleikara .